**ČASŤ A: MINIMÁLNE TECHNICKO-STAVEBNÉ POŽIADAVKY**

|  |  |
| --- | --- |
| **Oprávnené územie** | Pre túto výzvu je oprávnené iba územie: a) mestský uzol[[1]](#footnote-1)  b) oblasť pozdĺž hlavnej siete TEN-T[[2]](#footnote-2) |
| **Inžinierske siete** | Pilotná vodíková plniaca stanica môže byť integrovaná na výrobu vodíka z OZE |
| Prijímateľ sa zmluvne zaväzuje, že vybudovaná plniaca stanica bude najneskôr do 31. decembra 2035 dodávať výlučne obnoviteľný vodík. |
| **Stavebná a technologická časť** | Stavba musí spĺňať technickú normu ISO 19880-1:2020 |
| Plniaca stanica musí byť schopná obsluhovať osobné a ľahké úžitkové vozidlá (M1, N1) ako aj vozidlá na prepravu osôb (M2,M3) a nákladné vozidlá (N2, N3). |
| Stanica musí byť vybavená min. 2 plniacimi konektormi (SAE J2600:2002) s kompatibilitou plniaceho tlaku 350/700bar (H35, H70) |
| Plniaca stanica musí mať dennú výdajnú kapacitu min. 400 kg vodíka. Táto kapacita musí byť navýšená na min. 500 kg najneskôr do 31.12.3030 v zmysle nariadenia AFIR[[3]](#footnote-3). |
| **Autentifikácia zákazníka** | Minimálne jedna z možnosti:   1. autentifikácia cez internet/mobilnú aplikáciu aj s možnosťou ad hoc platby za plnenie použitím nástrojov (napr. QR kód, RFID karta alebo kreditná debetná karta); 2. platobný terminál na kreditné a debetné platobné karty. |
| **Komunikácia s back-end systémom** | Prevádzkovateľ musí byť schopný poskytnúť MH SR statické a dynamické dáta o infraštruktúre[[4]](#footnote-4) |
| **Správa o využívaní** | Správa o využívaní plniacej stanice musí obsahovať informácie o plniacej stanice a jej využívaní za príslušný kalendárny rok, t. j. druh a objem vydaného vodíka, počet plniacich cyklov, priemerný objem vydaného vodíka na jedno plnenie, a i. v zmysle vzoru monitorovacej správy, ktorý poskytne vykonávateľ. |
| **Spôsoby platenia za plnenie vodíka** | Implementácia oboch štandardných platobných spôsobov:   1. tzv. ad-hoc platba - služba zakúpená koncovým používateľom bez potreby jeho registrácie, uzavretia písomnej dohody alebo nadviazania dlhodobejšieho obchodného vzťahu s prevádzkovateľom danej plniacej stanice nad rámec samotného nákupu služby (nediskriminačný prístup), 2. zmluvná platba (tzv. membership platba) - na základe zmluvy medzi koncovým používateľom a poskytovateľom služieb mobility.   Ak je plniaca stanica vybavená platobným terminálom na kreditné  a debetné platobné karty, považuje sa podmienka za splnenú. |
| **Informácie o vodíkovej plniacej infraštruktúre** | Ihneď po spustení do prevádzky prijímateľ poskytne informácie o GPS súradniciach umiestnenia plniacej stanice ako aj adresy, v rozsahu ako je formálne stanovená (ulica, číslo, mesto, PSČ), názov prevádzkovateľa stanice, ID plniacich bodov, spôsob autentifikácie a možnosti platby, kontaktný telefón na technickú podporu.  Prevádzkovateľ verejnej plniacej stanice je povinný synchronizovať a následne udržiavať aktuálne informácie o lokalitách, staniciach a ich konektoroch  na verejnej mape pre infraštruktúru alternatívnych palív (napr. [www.eafo.eu](http://www.eafo.eu)) . Na synchronizáciu použije verejne dostupné API od prevádzkovateľa mapy, zabezpečené autentifikáciou použitím prihlasovacích údajov pridelených MH SR. V rámci informácií o lokalitách je povinný synchronizovať a aktualizovať ich otváracie hodiny v týždňových intervaloch spolu s cenníkom nabíjacích služieb pre všetky dostupné možnosti plnenia. Súčasťou informácií o konektoroch by mal byť ich aktuálny stav, typ konektora, plniaci tlak a dostupné spôsoby plnenia, pričom tieto je prevádzkovateľ povinný aktualizovať okamžite, alebo najneskôr 10 minút po zmene ich stavu. |
| **PROJEKTY, KTORÉ NESPĹŇAJÚ MINIMÁLNE TECHNICKÉ POŽIADAVKY, SÚ V RÁMCI VÝZVY NEOPRÁVNENÉ.** | |

1. Podľa aktuálnej podoby návrhu revízie Nariadenia Európskeho Parlamentu a Rady o usmerneniach Únie pre rozvoj transeurópskej dopravnej siete, ktorým sa mení nariadenie (EÚ) 2021/1153 a nariadenie (EÚ) č. 913/2010 a zrušuje nariadenie (EÚ) č. 1315/2013 patria do zoznamu mestských uzlov na území Slovenskej republiky tieto mestá: Bratislava, Nitra, Žilina, Košice [↑](#footnote-ref-1)
2. Stanica vzdialená nie viac ako 10 km od najbližšieho zjazdu z pozemnej komunikácie patriacej do hlavnej siete TEN-T (pozri články 2 a 6 nariadenia AFIR) [↑](#footnote-ref-2)
3. V zmysle Článku 6, odseku 4 tohto Nariadenia, pri uplatnení výnimky, v opačnom prípade musí byť denná kapacita 1 000 kg/deň. [↑](#footnote-ref-3)
4. V zmysle článku 20 Nariadenia AFIR [↑](#footnote-ref-4)